**OSNOVNA ŠKOLA PROF. Blaž Mađer**

**Gajeva 17a**

**48325 Novigrad Podravski**

**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA RAZDOBLJE 1-6/2025.GODINE**

# PRAVNA OSNOVA ZA DONOŠENJE IZVJEŠTAJA: Uputa Upravnog odjela za izradu FP za 2025-2027. proračun i financije Koprivničko-križevačke županije, od 25.10.2024. Novi Zakon o proračunu koji je objavljen u „Narodnim novinama“ broj 144/2021. a primjenjuje se od 01. siječnja 2022. godine. Temeljem novog Zakona o proračunu, Izvještaji o izvršenju financijskih planova proračunskih korisnika sastoje se od općeg i posebnog dijela, obrazloženja a prihodi i primici , rashodi i izdaci se u njemu iskazuju na razini odjeljka ekonomske klasifikacije. Novi Pravilnik o polugodišnjem i godišnjem izvještaju o izvršenju proračuna i financijskog plana NN 85/23 objavljen dana 24.7.2023.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana).

**SAŽETAK DJELOKRUGA RADA:**

Osnovna škola Prof. Blaž Mađer, 03009564 ima predmet poslovanja – djelatnosti:

* osnovno školovanje djece i mladeži
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada naše škole.

Osnivač: Koprivničko-križevačka županija

Osnivački akt: Odluka Ministarstva prosvjete i športa od 21.prosinca 2001. godine

**OBRAZLOŽENJE OPĆEG DIJELA IZVJEŠTAJA:**

# - OBRAZLOŽENJE OSTVARENJA PRIHODA I RASHODA, PRIMITAKA I IZDATAKA - OBRAZLOŽENJE PRENESENOG VIŠKA PRIHODA - OBRAZLOŽENJE NENAPLAĆENIH POTRAŽIVANJA, STANJE NEPODMIRENIH OBVEZA, TE STANJE POTENCIJALNIH OBVEZA PO OSNOVI SUDSKIH POSTUPAKA

Financijski plan Osnovne škole Prof. Blaž Mađer Novigrad Podravski za 2025. godinu donesen je na sjednici Školskog odbora dana 21.11.2024. godine.

Osnovne škole Prof. Blaž Mađer, Novigrad Podravski je u razdoblju 1.siječnja do 30 lipnja 2025. godini ostvarila sveukupno prihoda i primitaka u visini od 503.183,86 € što je u odnosu na plan 43,80%, Izvršeno je rashoda i izdataka u ukupnom iznosu od 567.019,23 €, što je u odnosu na plan 49,50%.

# PRIHODI

U 2025. godini ostvareno je prihoda poslovanja za razdoblje 1.1.-30.6.2025. u visini od 503.008,66 € što je 43,82% od plana. Prihoda od prodaje nefinancijske imovine ostvareno je u visini od 175,20 € što je 16,50 % plana.

# 1.1. Prihodi od poreza za redovnu djelatnost

# Prihodi iz nadležnog proračuna i od HZZO-a temeljem ugovornih obveza

Prihodi od poreza za redovnu djelatnost ostvareni su u visini od 8.703,93 € što je 43,04% od plana, pošto smo u 2024. godini imali dva županijska natjecanja, a u ovoj godini samo jedno natjecanje, ali su povećani troškovi za plin

Program – iznad zakonskog standarda za financiranje rashoda županijskih natjecanja te troškova energenata i komunalnih usluga za koja nisu dovoljna sredstva u zakonskom standardu. Tekući projekt-Pametan obrok za pametnu djecu.

**3.1. Vlastiti prihodi-proračunski korisnici**

# Prihodi od prodaje proizvoda i roba te pruženih usluga

Prihodi od prodaje proizvoda i roba te pruženih usluga i pripadajući rashodi, odnose se na prodaju prikupljenog starog papira i iznajmljivanje školske sportske dvorane i prihod od učeničke zadruge.

U razdoblju 1-6.2025. godini ostvareno je prihoda u iznosu od 2.499,7 € što je 15,45 % planiranog i ove godine bilo je nešto manje korisnika dvorane pa se je prihod malo smanjio, a nisu plaćeni svi računi od prodaje starog papira i od prodaje proizvoda za UZ.

**4.5. Ostali nespomenuti prihodi-proračunski korisnici**

**Prihodi** **od upravnih i administrativnih pristojbi, pristojbi po posebnim propisima**

Prihodi od upravnih i administrativnih pristojbi, pristojbi po posebnim propisima, odnose se na prihode od zaposlenika za prehranu u školskoj kuhinji.

U 2025. godini ostvareno je prihoda u iznosu od 684,60€ što je 8,80% planiranog i nešto više u odnosu na prošlu godinu, zato što se u prehranu u školskoj kuhinji uključilo više zaposlenika.

**Pomoći**

# 5.3. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 405.967,36 € što je 43,33% od plana. Ostvarene su tekuće pomoći Ministarstva znanosti i obrazovanja za troškove zaposlenika sredstva su veća zato što se plaća za 6-25 knjiži sa 30.6.2025 kao trošak (plaće, materijalna prava zaposlenika, uskrsnica, regres, pomoći).

# 1.2. Decentralizirana sredstva -osnovno školstvo

Prihodi iz nadležnog proračuna temeljem ugovornih obveza su ostvareni u ukupnom iznosu od 52.153,10 € što je 77,94% od plana. Ostvareni su prihodi za financiranje rashoda poslovanja u visini od 33.411,99 € i prihodi za financiranje rashoda za nabavu nefinancijske imovine u visini od 18741,11 €

Prihodi za financiranje rashoda poslovanja su prihodi za financiranje redovne djelatnosti -zakonski standard.

# Pomoći- proračunski korisnici

# 5.5. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 21.585,32 € što je 29,81 % od plana. Ostvarene su tekuće pomoći Općine Novigrad Podravski za troškove općinskih natjecanja učenika te za troškove plaćanja učitelja koji vodi tamburaški sastav škole, školu plivanja.

# 5.6. Pomoći iz proračuna – EU Županija

# Pomoći iz inozemstva i od subjekata unutar općeg proračuna

Tekući prijenosi između proračunskih korisnika istog proračuna temeljem prijenosa EU sredstava -ostvareno u visini od 11.657,08 € što je 48,34 % od plana. Ostvarene pomoći za Tekuće projekte: Školska shema, Prilika za sve 7.

# 7.2. Prihodi od prodaje imovine

Prihodi od imovine ostvareni su u ukupnom iznosu od 175,20 € što je 16,50 % od plana i nešto više u odnosu na prethodnu godinu. Prihodi od imovine su prihodi od uplaćenih rata za prodani stan.

**RASHODI**

Rashodi poslovanja u 2025. godini izvršeni su u iznosu 567.019,23 € što je 49,50% planiranog . Razlika računa prihoda i rashoda je manjak u iznosu od 63.835,37 € .

# Rashodi za zaposlene

Rashodi za zaposlene izvršeni su iznosu od 463.757,81 što je 50,29 % plana . Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće. Povećanje u odnosu na prethodnu godinu pošto je plaća za 6-25knjižena u izvještajno razdoblje

# Materijalni rashodi

Materijalni rashodi izvršeni su u iznosu od 84.047,87 € što je **45,27** % od plana . Obuhvaćaju naknade troškova zaposlenicima, rashode za materijal i energiju, rashode za usluge, koji su rasli u odnosu na prošlu godinu. U 2024. godini nisu održavani stručni skupovi pa nema troškova , osim troškova službenih putovanja, povećan je trošak prijevoza na posao jer se nastava odvijala u školi i došlo je do smanjenja iznosa po kilometru 0,16 € po km. Povećani su troškovi materijala i usluga tekućeg održavanja u odnosu na prošlu godinu pošto je domar izvršio manje popravke ,a od planiranih radova za 2025. godinu izvršeni su stručni servisi kotlovnice i redovita ispitivanja vatrogasnih aparata, nova brava na ulaznim vratima, izmjena instalacija u kuhinji, novo električno zvono , servisi kotlovnica, vađenje panjeva, servis centralnog grijanja kao i emisije dimnih plinova izvršit će se do kraja 2025. godine. Ostali nespomenuti rashodi poslovanja povećani - u 2025. godini premije osiguranja idu preko škole. Sistematski preglede u 2025. godini realizirat će se za 4 zaposlenika, a do sada je realizirano samo za 1.

# Financijski rashodi

Financijski rashodi izvršeni su u ukupnom iznosu od 115,58 € što je 80,83 % od plana . U cijelosti se odnose na ostale financijske rashode (usluge platnog prometa i zatezne kamate). U 2025. Godini nema isplata po sudskim presudama.

**Pomoći dane u inozemstvu i unutar općeg proračuna**

U prvom polugodištu imali smo prijenos među proračunskim korisnicima sa OŠ Virje za plaćanje računa za troškove organizacije općinskog natjecanja u futsalu u iznosu od 87,25 € što je 17,45% od plana.

**Rashodi za donacije, kazne, naknade šteta i kapitalne pomoći**

U prvom po9lugodištu 2025 imali smo doznaku tekuće pomoći u iznosu od 269,61 € što se odnosi na kupnju higijenskih potrepština za školu.

# Rashodi za nabavu nefinancijske imovine

Rashodi za nabavu nefinancijske imovine izvršeni su u iznosu od 18.741,11 € što je

51,25% plana. U prvom polugodištu 2025 godine kupljene su klupe i stolice, lektirni naslovi, računalo i postavljen je video nadzor u školi kao dodatno ulaganje na građevinskim objektima

# Izvještaj o stanju nepodmirenih obveza

Stanje nepodmirenih obveza Osnovne škole Prof. Blaž Mađer Novigrad Podravski, temeljem Izvještaja o prihodima i rashodima, primicima i izdacima za razdoblje siječanj – lipanj 2025. godine,

Iznosi 72.086,78 €. a odnose se na rashode koji su nastali u lipnju 2025. godini a podmiriti će se u srpnju 2025. godini (računi pristigli na plaćanje nakon 30.06.2025.), te obveza od HZZO za povrat u Državni proračun za isplaćene naknade za bolovanja i bolovanja duža od 42 dana, kao i obveza uplata u proračun od otplate stanova, računi za školsku kuhinju i plaća za 6-25 koja je knjižena sa danom 30.6.2025 pa je ušla kao obveza u izvještajno razdoblje.

**REZULTAT POSLOVANJA – MANJKA i VIŠKA PRIHOD**n**A**

Manjak prihoda prenesen iz 2024. godine biti će raspoređen u 1. Izmjenama FP za 2025. godinu prema izvorima financiranja, a manjak prihoda na kraju izvještajnog razdoblja 30.6.2025. u iznosu od 63.835,37 € odnosi se na račune za školsku kuhinju i račune po izvoru 1.2. koji će biti plaćeni u mjesecu srpnju 2025. Kao i plaća za 6-25 koja je knjižena u 6 mjesecu i isplaćena će biti 10.7.2025.

**OBRAZLOŽENJE POSEBNOG DIJELA IZVJEŠTAJA:**

**NAZIV PROGRAMA: 00701 PROGRAM OSNOVNOG ŠKOLSTVA**

**Program 7001 – redovni program osnovnog školstva**

**Aktivnost A107001 Upravljanje i administracija**

Sredstva iz ovog izvora koriste za plaće zaposlenika, putne troškove, materijalna prava kao i isplate tužbi. Sve troškove koje smo imali podmirili smo.

**7001 Program osnovnog školstva – A107002 redovni rad OŠ izvor financiranja 12,11,31,45,55,63,72**

Sredstva koja smo dobili u financijskom planu za 2025. godinu po zakonskom standardu utrošena su prema planiranim sredstvima, došlo je do povećanja potrošnje struje i plina, ali se nadamo da će do kraja godine sredstva biti dostatna za pokriće tih troškova. Sredstva koja smo dobili za nabavku sitnog inventara potrošili smo za sada za kupnju novih zastava, medalje i pehare za dan sporta . Sredstva za usluge tekućeg i investicijskog održavanja postrojenja i opreme potrošili smo za servis platforme, servis kotlovnice i servis vatrogasnih aparata, izmjena instalacija u kuhinji i izmjena brave na ulaznim vratima. Sredstva koja su nam ostala potrošit će se do kraja godine. Sredstva koja smo dobili za usluge tekućeg i investicijskog održavanja građevinskih objekata potrošili smo za vađenje panjeva, ostalo će se utrošiti do kraja godine.

Sredstva za opremanje škole potrošili smo sve što smo dobili za 2025. godinu i to za kupnju stolica, klupa, računalo, video nadzor i knjiga za knjižnicu.

Sredstva koja smo dobili prema ovom programu za struju, plin i komunalne usluge dio sredstava potrošili smo do 30.6.2025., a ostala sredstva potrošit ćemo do kraja godine, a sredstva koja smo dobili na namirnice, usluge prijevoza i ugovore o djelu potrošili smo za županijsko natjecanje u rukometu za dječake 23.1.2025 na kojemu je bilo 76 sudionika, 70 učenika i 6 mentora potrošili smo za namirnice 532,00 €, za troškove prijevoza 970,00 €. Troškovi se odnose na sredstva od najma dvorane, prodaje starog papira i sredstva od Učeničke zadruge. Sredstva su utrošena za plaćanje struje, plina, vode, smeća za potrebe dvorane u vrijeme termina, dio sredstava utrošen je za kupnju pehare i medalje za Dan sporta , potrošni materijal za potrebe UZ,. Sredstva koja su potrošena za kupnju potrošnog materijala za potrebe UZ.

Sredstva po izvoru 45 koja su uplaćena nakon 31.12.2024. utrošena su za podmirenje manjka prihoda iz 2025. , a isto tako i za kupnju opreme za našu školsku kuhinju.

Sredstva po izvoru 5.5. (općina) za plaćanje UOD za učitelja koji vodi u našoj školi tambure, dobili smo sredstva za općinska natjecanja naših učenika, školu plivanja i organizaciju 195 g. školstva.

Dobili smo sredstva za pomoć učiteljima koji vode djecu na maturalna putovanja od agencija.

U razdoblju 1.1.-30.6.2025. godine nismo potrošili sredstva koja smo imali i koja smo prenijeli iz 2024.- viškove po izvorima , ali ćemo ih potrošiti do kraja godine.

**Glava 00708 Upravni odjel za obrazovanje, kulturu, znanost, sport i nacionalne manjine**

**Program 7005 program upravnog odjela – T101111 školska shema, A107011 natjecanje osnovne škole, T100110 prilika za sve 6,**

Kod školske sheme imamo shemu školsko mlijeko i školsko voće koje djeca dobivaju od 1-8. razreda jedan puta tjedno i mlijeko i voće. Po ovom projektu imamo prijavljeno 2 pomoćnika u nastavi koji rade sa 4 učenika i mjesečno ima se isplaćuje plaća po bruto osnovici od 7,50 € , i troškovi prijevoza po kilometru, a prijavljeni su na 6 sati dnevno. Isto tako isplaćuje im se regres i uskrsnica.

Ove godine nismo bili domaćini ni jednog međuopćinskog natjecanja.

Posebni ciljevi: Izvršavanje obveza i poštivanje prava zaposlenika prema temeljnom kolektivnom ugovoru.

OSTVARENI CILJEVI PROGRAMA: Sve plaće, materijalna prava i ostali dodaci isplaćeni su na vrijeme.

POKAZATELJI USPJEŠNOSTI REALIZACIJE TIH CILJEVA: Nema zaprimljenih pritužbi na izvršene isplate.

Klasa: \_\_\_\_\_\_\_\_\_\_\_\_\_\_\_\_\_\_\_

Urbroj: \_\_\_\_\_\_\_\_\_\_\_\_\_\_\_\_\_\_\_\_\_\_

Novigrad Podravski, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDSJEDNIK ŠKOLSKOG ODBORA:

Željka Berta